Sergio Escudero

Sergio Escudero Palomo (sündinud 2. septembril 1989 Valladolidis) on Hispaania jalgpallur, kes mängib vasakkaitsjana Hispaania kõrgliigaklubis Valladolidi Real.

Ta alustas klubikarjääri Real Murcias. Klubi põhimeeskonnas debüteeris ta 2009. aasta juunis Hispaania esiliigas.

2010. aasta suvel liitus ta Saksamaa kõrgliigaklubiga Schalke, kuid sai seal võrdlemisi vähe mänguaega. 2013. aasta jaanuaris läks ta laenule Hispaania kõrgliigaklubisse Getafe. 2013. aasta juulis sõlmis ta Getafega püsiva lepingu.

2015. aasta juuli siirdus Escudero Sevillasse, kellega sõlmis nelja-aastase lepingu. Hooaegadel 2015–16 ja 2019–20 võitis ta Sevillaga UEFA Euroopa Liiga. Sevillas mängis ta kuni hooaja 2020–21 lõpuni.

2021. aasta augustis sõlmis ta üheaastase lepingu Hispaania kõrgliigaklubiga Granada. 2022. aasta juulis sõlmis ta kaheaastase lepingu Valladolidi Realiga (aastatel 1998–2004 oli ta kuulunud Valladolid Reali akadeemiasse).

Saavutused 
Schalke 04
DFB-Pokal: 2010–11
DFL-Supercup: 2011
Sevilla
UEFA Euroopa Liiga: 2015–16, 2019–20

Hispaania jalgpallurid
FC Schalke 04 mängijad
Getafe CF mängijad
Sevilla FC mängijad
Granada CF mängijad
Valladolidi Reali mängijad
La Liga mängijad
Bundesliga mängijad
Sündinud 1989